**FORSLAG TIL PRESSEMELDING TIL AVIS/RADIOSTASJON:**

Den 14.november er Verdens diabetesdag.   
  
Ferske tall viser at rekordmange 421 barn og unge i Norge fikk diagnosen diabetes type 1 i fjor. Av disse ser vi at XXX antall barn bor i XXX. [Tallene er hentet fra årsrapporten til Barnediabetesregisteret.](https://oslo-universitetssykehus.no/Documents/Barnediabetesregisteret/2018.10.20_%20Årsrapport%202017.pdf)

* Norge har en av verdens høyeste forekomster av diabetes type 1 hos barn og unge. Insidensen er stigende – både i Norge og resten av verden. Til tross for mange år med forskning vet man fortsatt ikke hva som er årsaken til diabetes type 1. Man vet heller ikke hvorfor insidensen øker, sier Toril Skrivarhaug, barnelege og leder av Barnediabetesregisteret.

Foreldre til barn som får denne diagnosen, føler ofte at livet blir snudd på hodet – særlig i den første tiden. Diabetes er en tøff sykdom, som ingen ønsker seg. Den krever behandling 24 timer i døgnet, 365 dager i året.

Vi vil tilby dere:

* et intervju med en familie som forteller om livet med diabetes.
* fakta om diabetes og Verdens diabetesdag (vedlagt).

Har dere spørsmål eller ønsker dere sitater? Ring meg gjerne.

Med vennlig hilsen

(navnet ditt) og resten av Diabetesforbundet (navn på fylkes-/lokallag).  
Telefonnummer:

**FAKTA:**

I verden i dag er det over 460 millioner som har diabetes. I Norge er det over 200.000 som har diabetes type 2. I tillegg har 28.000 diabetes type 1.

Hver dag får 34 nye mennesker diabetes type 2, og ett barn diabetes type 1. I tillegg er det mellom 100.000 og 200.000 som ikke vet at de har diabetes type 2.

**Diabetes type 1:**

* Kronisk sykdom som skyldes mangel på hormonet insulin.
* Rammer primært barn og unge.
* Symptomer som kommer brått og tydelig: <https://www.diabetes.no/om-diabetes/symptomer/>
* Behandling barn og unge: insulintilførsel i form av injeksjoner (27 prosent) eller pumpe (73 prosent). 48 prosent av alle barn og unge bruker kontinuerlig glukosesensor for å måle blodsukkeret ([Kilde: Barnediabetesregisteret](https://oslo-universitetssykehus.no/Documents/Barnediabetesregisteret/2018.10.20_%20Årsrapport%202017.pdf))

Diagnose for både diabetes type 1 og 2 settes ved en høy HbA1c (langtidsblodprøve som gjenspeiler det gjennomsnittlige blodsukkeret de siste 6 til 8 ukene).

**Verdens diabetesdag:**

For å markere dagen blir bygg over hele verden lyst opp i blått. Mange legger også en blå sirkel på profilbildet sitt på Facebook. Blått er som kjent diabetesfargen. Den symboliserer himmelen som forener alle nasjoner, og er samtidig fargen på FN-flagget. Den blå sirkelen – unite for diabetes – er et globalt symbol på liv og helse, og at man står sammen på tvers av kulturer. Her i Norge står vi sammen for et godt liv med diabetes, og for en fremtid uten.

**Diabetesforbundet:**

* Uavhengig interesseorganisasjon for alle med diabetes og andre som er berørt av eller interessert i diabetes.
* 32 000 medlemmer.
* 70 år i år.

**Historisk tilbakeblikk:**

* Første behandling med insulin startet i 1923. Da var sprøytene av glass som måtte kokes og stålspisser som måtte slipes mellom hver gang.
* Diabetes gikk fra å være en dødelig, til kronisk sykdom, ved oppdagelsen av insulin.
* Det gikk i måling og veiing av all mat helt til sent på 70-tallet, og sukker ble sett på som gift.

Strenge og rigide kostregler måtte etter hvert vike for bedre teknologi og individuell kostveiledning: Engangssprøyter av plast kom på 70-tallet. Insulinpenner- og pumper kom på 80-tallet.

* Det var også først på 80-tallet man kunne begynne å måle blodsukkeret selv hjemme.
* I dag er behandlingen mer tilpasset individet, med flere typer insulinpumper, og sensorteknologi som gjør at blodsukkeret måles kontinuerlig.